32005D0573
L 193/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 юли 2005 година
за изменение на Решение 2002/994/ЕО относно някои защитни мерки по отношение на продукти от животински произход, внасяни от Китай
(нотифицирано под номер С(2005) 2764)
(текст от значение за ЕИП)
(2005/573/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 22, параграф 1 от нея,
като има предвид, че:
(1)
Вследствие на откриването на остатъчни вещества от ветеринарни лекарства в някои продукти от животински произход, внесени от Китай, и предвид пропуските, установени при посещение за инспекция в тази страна по отношение на действащите разпоредби за ветеринарните лекарства и системата за контрол на остатъчните вещества, присъстващи в живите животни и в животинските продукти, Комисията прие решение 2002/69/ЕО (2).
(2)
Впоследствие китайските власти са взели изправителни мерки и са предоставили допълнителни сведения и гаранции. Едновременно с положителните резултати от контролните действия, извършени от службите на Комисията и държавите-членки, тези мерки са позволили да се направят изменения на Решение 2002/69/ЕО и да се приемат допълнителни мерки, чиято цел е да се разреши вносът на продукти с животински произход от Китай. Измененията бяха консолидирани в Решение 2002/994/ЕО на Комисията от 20 декември 2002 г. относно някои защитни мерки по отношение на продукти от животински произход, внасяни от Китай (3), което отмени Решение 2002/69/ЕО.
(3)
Резултатите от проверките, извършени от държавите-членки върху продуктите, чийто внос е разрешен след прилагането на Решение 2004/621/ЕО, като цяло са благоприятни. Това позволява да се предвиди разрешение за внос на храни за домашни любимци от Китай. Следователно, като се има предвид, че за потребителите рискът е нищожен, решението следва да се измени.
(4)
За по-голяма яснота от юридическа гледна точка относно обхвата на животински продукти, чийто внос от Китай е забранен, в текста на Решение 2002/994/ЕО следва да се внесат пояснения.
(5)
Решение 2002/994/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Решение 2002/994/ЕО се изменя, както следва:
1.
Членове 2 и 3 са заменят със следния текст:
„Член 2
1. Държавите-членки забраняват вноса на продуктите, посочени в член 1.
2. Чрез дерогация от параграф 1 държавите-членки разрешават вноса на продуктите, изброени в приложението към настоящото решение, в съответствие със специфичните условия за здравето на животните и за общественото здраве, приложими за съответните продукти и в съответствие с член 3 в случай на продукти, изброени в част II от приложението.
Член 3
Държавите-членки разрешават вноса на партиди от продукти, изброени в част II от приложението, към които е приложена декларация от компетентните китайски органи, в която се посочва, че всяка партида, преди да бъде изпратена, е била подложена на химически анализ, чиято цел е да гарантира, че съответните продукти не представляват опасност за здравето на хората. Този анализ трябва да се извърши най-вече, за да се провери наличието на хлорамфеникол, нитрофуран и неговите метаболити. Резултатите от анализа е необходимо да бъдат включени.“
2.
Приложението се заменя с текста на приложението към настоящото решение.
Член 2
Настоящото решение се прилага от 26 юли 2005 г.
Член 3
Адресати на настоящото решение са държавите-членки.
Съставено в Брюксел на 22 юли 2005 година.